
1. Izglītības iestādes vispārīgs raksturojums

1.1. Izglītības iestādes misija – Skola, kurā laipni gaidīti un pieņemti izglītojamie ar savu individualitāti, kur katrs var pārvarēt mācīšanās izaicinājumus un patstāvīgi meklēt skaidrojumu dzīves norisēm.

1.2. Izglītības iestādes vīzija – Skola, kurā respektē dažādību un individualitāti, nodrošinot kvalitatīvas izglītības iespējas vietējā kopienā.

1.3. Izglītības iestādes vērtības – Drošība. Atbildība. Sadarbība. Cieņa.

1.4. Izglītības iestādes izvirzītās audzināšanas darba prioritātes trim gadiem.

	2024./2025.
	2025./2026.
	2026./2027.

	Aktualizēt skolas vērtības – cieņa, atbildība, sadarbība, drošība – izglītojamo ikdienas dzīvē, stiprinot izglītojamo patriotismu un piederību dzimtajai pilsētai.
	Pilnveidot izglītojamo pozitīvas saskarsmes prasmes, sekmējot izglītojamo emocionālo labizjūtu.

	Veicināt izglītojamo līdzdalību skolas vides saglabāšanā, uzlabošanā un skolas tradīciju veidošanā.



1.5. Izglītojamo skaits un īstenotās izglītības programmas 2024./2025. mācību gadā:

	[bookmark: _Hlk209516643]Izglītības programmas nosaukums

	Izglītības
programmas
kods
	Izglītojamo skaits, uzsākot mācību gadu
	Izglītojamo skaits, noslēdzot mācību gadu
	Piezīmes

	pamatizglītības programma
	21011111
	27
	32
	

	speciālās pamatizglītības programma izglītojamajiem ar mācīšanās traucējumiem 
	21015611
	67
	70
	

	speciālās pamatizglītības programma izglītojamajiem ar garīgās veselības traucējumiem 
	21015711
	34
	35
	

	speciālās pamatizglītības mazākumtautību programma izglītojamajiem ar garīgās veselības traucējumiem
	21015721
	2
	2
	



1.6. Informācija par izglītojamo iemesliem izglītības iestādes maiņai un/vai mācību pārtraukšanai izglītības programmā:

	[bookmark: _Hlk209550238]Izglītības programmas nosaukums
	Izglītojamo 
skaits
	Pamatojums/ iemesli izglītības iestādes maiņai un mācību pārtraukšanai izglītības programmā
	Secinājumi par izglītojamiem, kuri uzsākuši vai pārtraukuši mācības izglītības iestādē

	21011111
	6
	2 izglītojamie izbrauca no valsts 
3 izglītojamie turpina mācības citās skolās, tostarp tālmācībā
1 izglītojamais atskaitīts, sasniedzot pilngadību
	Izglītojamo kustība galvenokārt saistīta ar ģimeņu pārcelšanos, tālmācības formas izvēli vai normatīvajiem ierobežojumiem. Programmas izglītojamo skaits gada laikā ir pieaudzis, jo skolā uzņemti jauni izglītojamie, kas apliecina skolas spēju piesaistīt un uzņemt izglītojamos.

	21015611
	9
	5 izglītojamie turpina mācības citās skolās, tostarp tālmācībā; 
3 izglītojamiem mainīta izglītības programma; 
1 izglītojamais atskaitīts pilngadības sasniegšanas dēļ.
	Izglītojamo kustība galvenokārt saistīta ar individuālo vajadzību nodrošināšanu, izvēloties piemērotāku programmu vai tālmācību, kā arī ar normatīvajiem ierobežojumiem. Neskatoties uz izmaiņām, izglītojamo skaits programmā ir pieaudzis, kas liecina par stabilu interesi un skolas spēju nodrošināt atbalstu.

	21015711
21015721
	2
	1 izglītojamais mainīja dzīvesvietu un turpina mācības citā skolā
1 izglītojamajam mainīta izglītības programma
	Programmas izglītojamo skaits saglabājies stabils. Kustība galvenokārt saistīta ar ģimenes dzīves vietas maiņu un piemērotākas programmas izvēli, kas atspoguļo izglītojamo individuālo vajadzību ievērošanu.
No 2025. gada 1. septembra programma 21015721 vairs netiks īstenota.



1.7. Personāla nodrošinājums: 
	Informācija
	Skaits
	Komentāri (nodrošinājums un ar to saistītie izaicinājumi, pedagogu mainība u.c.)

	Ilgstošās vakances izglītības iestādē (vairāk kā 1 mēnesi) mācību gadā
	3
	1. novembrī darbā tika pieņemta bioloģijas skolotāja. 
No 1. novembra līdz 1. janvārim mācību priekšmets “Sports un veselība” tika nodrošināts ar aizvietošanu, izmantojot skolas iekšējos personālresursus. Otrajā semestrī darbā tika pieņemta sporta un veselības mācību priekšmeta skolotāja.
Mūzikas skolotāja 5.–9. klasei darbā tika pieņemta 3. februārī.  
9. klasei visas mūzikas stundas notika saskaņā ar stundu plānu. 

	Izglītības iestādē pieejamais atbalsta personāls izglītības iestādē mācību gadā
	13
	Psihologs, speciālais pedagogs, sociālais pedagogs, māsa, divi logopēdi, pedagoga palīgi, bērnu psihiatrs. 



2. Iestādes pašvērtēšanā izmantotās metodes

	Metodes
	Komentāri

	Intervijas un sarunas
	Sarunas ar pedagogiem pēc stundu vērošanas, atbalsta komandas sanāksmes, individuālas pārrunas ar vecākiem un izglītojamajiem, sarunas ar skolas padomi un pašvaldības pārstāvjiem.

	Aptaujas
	Skolēnu aptaujas EMU sistēmā par mācību motivāciju un labbūtību, pedagogu aptaujas par psiholoģisko atmosfēru un darba vidi, vecāku aptaujas par atbalsta pasākumiem un sadarbību ar skolu.

	Mācību stundu/nodarbību vērošana
	Regulāra pedagogu stundu vērošana, metodisko jomu sanāksmes ar secinājumu apkopojumu par diferenciāciju, digitālo prasmju izmantošanu un izglītojamo iesaisti.

	Dokumentu un informācijas analīze
	Skolas darba plāni, prioritātes, speciālistu atskaites (psihologs, logopēdi, speciālais pedagogs, sociālais pedagogs), e-klase, EMU pārskats.

	Situāciju analīze ar dažādām mērķgrupām
	Konsiliji, kuros piedalās pedagogi, atbalsta speciālisti un vecāki, skolas padomes sanāksmes, kā arī diskusijas ar izglītojamajiem par mācību vidi un kārtības noteikumiem.

	Tīmekļvietnes un komunikācijas sociālajos medijos analīze
	Pašvērtēšanas procesā analizēta skolas mājaslapa, sociālo tīklu (Facebook) saturs un vecāku aktivitāte e-klasē, lai noteiktu komunikācijas efektivitāti un informācijas pieejamību.




3. Izglītības iestādes izvirzītās darba prioritātes

1. 
2. 
3. 
2. 
3. 
3.1. Izglītības iestādes izvirzītās darba prioritātes 2024./2025. mācību gadam:
	Darba prioritātes
	Sasniedzamie rezultāti kvantitatīvi un kvalitatīvi
	Norāde par uzdevumu izpildi (Sasniegts/daļēji sasniegts/ Nav sasniegts) un komentārs

	Nr.1. Paaugstināt mācību stundas kvalitāti, aktualizējot pedagogiem vienotu izpratni par mūsdienīgu un efektīvu mācību stundu.
	a) kvalitatīvi
1. Nodrošināta pāreja uz bērncentrētu un pašvadītu mācību procesu.
2. Īstenota mācību stundas iekšējā diferenciācija.
3. Veicināta kvalitatīva un jēgpilna atgriezeniskās saites sniegšana ikdienas mācību un audzināšanas procesā.
4. Veicināts jēgpilns un efektīvs digitālo resursu un IKT rīku pielietojums mācību stundās.
	Daļēji sasniegts.
Mācību gada laikā pedagogu darbs bija vērsts uz bērncentrēta un pašvadīta mācību procesa organizēšanu –  tika īstenota stundas iekšējā diferenciācija, paplašināts digitālo resursu un IKT rīku izmantojums un stiprināta mērķtiecīga un jēgpilna atgriezeniskā saite. Ieviestās pieejas pagaidām vērtējamas kā pakāpeniskas. Izglītojamie arvien biežāk tiek iesaistīti refleksijā un pašvērtējumā. Pedagogi ir dalījušies labās prakses piemēros, bagātinot kolēģu pieredzi un idejas mācību stundu pilnveidei. Tomēr pieejā vēl pastāv atšķirības – daļā stundu refleksija aprobežojas ar īsiem komentāriem un atgriezeniskās saites sniegšana nav vienlīdz sistemātiska. Tādēļ turpmāk būtiski stiprināt pedagogu vienotu pieeju mācību stundas kvalitātes pilnveidē, īpaši atgriezeniskās saites un izglītojamo pašvērtējuma prasmju attīstīšanā.

	
	b) kvantitatīvi
1. Pedagogi guvuši dziļāku izpratni par mācību stundas iekšējo diferenciāciju, modelējuši diferenciēto mācību stundu, dalījušies labās prakses piemēros.
2. Visi pedagogi savās stundās sniedz atgriezenisko saiti un organizē refleksiju par paveikto darbu.
3. Izglītojamais analizē savu, pedagoga un klasesbiedru darbu, izmantojot pedagoga dotos vērtēšanas kritērijus.
4. Pedagogi ir iepazinušies ar “digitālās paaudzes” attīstības īpatnībām un gūtās zināšanas izmanto efektīvas mācību stundas organizēšanā.
5. Pedagogi mācību stundās jēgpilni izmanto digitālos resursus un IKT rīkus, lai attīstītu izglītojamo pašvadītas mācīšanās prasmes.
	

	Nr.2. Turpināt veidot fiziski un emocionāli drošu, atbalstošu un iekļaujošu mācību vidi, uzturēt pozitīvu mācību kultūru klasē/skolā, kā arī uzlabot un attīstīt izglītojamo pašregulācijas prasmes.

	a) kvalitatīvi
1. Skolā turpina pilnveidot atbalsta sistēmu, kas nodrošina apstākļus un resursus katra izglītojamā atbalstam un izaugsmei, sekmējot izglītojamo pozitīvas un cieņpilnas savstarpējās attiecības.
2. Pedagogs veido uz attiecībām orientētu mācību vidi, attīstot un veicinot izglītojamo sociāli emocionālās prasmes.
b) kvantitatīvi
1. Izglītojamie zina, kādas ir pozitīvas un cieņpilnas savstarpējās attiecības un uzņemas atbildību par savu rīcību.
2. Pedagogs veidojis iekļaujošu mācību vidi un apstākļus un kopīgi ar izglītojamiem vienojušies par cieņpilnu komunikāciju un SEM sekmējošu pašdisciplīnu.
3. Pedagogi seko ikviena izglītojamā izaugsmei un sniedz pozitīvu atgriezenisko saikni par sniegumu un mācīšanos.
	Daļēji sasniegts.
Mācību gada laikā turpināta atbalsta sistēmas pilnveide – izglītojamajiem nodrošināti resursi individuālai izaugsmei, sekmējot cieņpilnas savstarpējās attiecības. Pedagogi veidojuši uz attiecībām orientētu mācību vidi, arvien vairāk ieviešot sociāli emocionālās mācīšanās elementus. Izglītojamie apzinās cieņpilnas komunikācijas nozīmi un uzņemas lielāku atbildību par savu rīcību, bet praksē vēl redzamas atšķirības starp klasēm. Pedagogu aptaujas un psihologa atskaite apliecina, ka lielākajā daļā gadījumu izglītojamie jūtas droši un atbalstīti, tomēr daļai nepieciešama padziļināta speciālistu iesaiste. Pedagogu pašvērtējums liecina, ka kopumā ir virzība uz priekšu, bet jāstiprina konsekvence – cieņpilnas komunikācijas uzturēšana, SEM prasmju attīstīšana un pozitīvas atgriezeniskās saites sniegšana visiem izglītojamajiem sistemātiskā veidā.



4. Kritēriju izvērtējums 
4. 

4.1. Kvalitātes kategorijas “Atbilstība mērķiem” elementa “Kompetences un sasniegumi” stiprās puses un turpmākās attīstības vajadzības:
	Nr.p.k.
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.1.1. 
	Izglītības iestādes sistēma izglītojamo ikdienas mācību sasniegumu nodrošināšanai
	Skolā ir izveidota regulāra izglītojamo mācību sasniegumu analīzes sistēma. Sekmju rezultāti tiek izvērtēti katra semestra noslēgumā pedagoģiskās padomes sēdē, lai savlaicīgi noteiktu izglītojamos ar mācību grūtībām un izstrādātu atbalsta pasākumus. Rezultāti tiek apspriesti metodisko jomu sanāksmēs, kur pedagogi nosaka konkrētus uzdevumus mācību procesa pilnveidei. Pēc analīzes seko turpmākās aktivitātes – konsultācijas, aktualizēti individuālie izglītības programmas apguves plāni, sadarbība ar vecākiem un atbalsta personāla iesaiste, kas palīdz izglītojamiem uzlabot rezultātus.
4.–9. klasēs no 87 izglītojamiem 65,5% mācību gadu noslēdza sekmīgi (4–10 balles), pietiekamā līmenī 58,6% izglītojamie un optimālā līmenī 6,9%. Kopumā šajā posmā tika izstrādāti 58 individuālie izglītības programmas apguves plāni, no kuriem 76% tika īstenoti sekmīgi. Tas apliecina, ka skolas atbalsta sistēma darbojas mērķtiecīgi un nodrošina lielākajai daļai izglītojamo iespēju sasniegt noteiktos mācību rezultātus.
	Nepieciešams turpināt mērķtiecīgi samazināt izglītojamo skaitu, kuri mācību gadu noslēdz ar nepietiekamiem vērtējumiem (2024./2025. mācību gadā – 27,5% jeb 30 izglītojamie 4.–9. klašu posmā). Jāstiprina izglītojamo iesaiste savu sasniegumu analīzē un pašvērtējumā, lai ikviens apzinātos savas stiprās puses un attīstības vajadzības. Būtiski ir palielināt to izglītojamo īpatsvaru, kuri mācību gadu noslēdz optimālajā un augstajā līmenī (6–10 balles), paaugstinot kopējo mācību sasniegumu kvalitāti. Tāpat jāveicina vecāku aktīvāka iesaiste individuālo izglītības programmas apguves plānu īstenošanā, lai nodrošinātu lielāku atbalsta pasākumu efektivitāti.

	4.1.2. 
	Izglītības iestādes sistēma izglītojamo mācību sasniegumu diagnosticēšanai
	Skolā ir izveidota sistēma, kur uzsākot vai noslēdzot mācības pārejas posmos tiek veikta izglītojamo  zināšanu, prasmju un kompetenču diagnostika. Process ļāvis identificēt izglītojamos ar mācīšanās grūtībām, kuriem nepieciešams personalizēts atbalsts mācībās, kā arī izglītojamos, kuri demonstrē augstākus sasniegumus. 
	Pilnveidot izglītojamo lasītprasmes un rakstītprasmes monitoringu sākumskolā, savlaicīgi nosakot riskus un nodrošinot mērķtiecīgu atbalstu.
Klašu audzinātājiem sekot līdzi audzināmo mācību sasniegumiem, pamanot nepilnības, nekavējoties informēt vecākus, pārrunāt ar izglītojamo un noskaidrot nepietiekamā vērtējuma (1-3 ballēm) iemeslus un nepieciešamo atbalstu.

	4.1.3. 
	Izglītības iestādes darbība, analizējot izglītojamo sasniegumus valsts pārbaudes darbos.
	Pēc vairāku gadu pārtraukuma 9. klašu izglītojamie pirmo reizi kārtoja centralizētos eksāmenus.  Visi nokārtoja sekmīgi, pārsniedzot valstī noteikto minimumu – 10%.  
Visi 9. klašu izglītojamie starpdisciplinārajā monitoringa darbā sasniedza ne mazāk kā 10%.
	Nepieciešams būtiski pilnveidot mācību procesu un atbalsta sistēmu 9. klašu posmā, lai paaugstinātu izglītojamo mācību sasniegumus centralizētajos eksāmenos. 

	4.1.4. 
	Izglītības iestādes ikdienas mācību sasniegumu atbilstība valsts pārbaudes darbos iegūtajiem rezultātiem 
	Matemātikā vērojama vāja, bet pozitīva korelācija.

	Jāturpina sistemātiski stiprināt latviešu valodas apguvi un matemātikas pamatprasmes, kā arī mērķtiecīgi jāuzlabo angļu valodas zināšanas.

	4.1.5. 
	Izglītības iestādes sniegtais atbalsts darbam ar talantīgiem izglītojamiem augstvērtīgu rezultātu sasniegšanai.
	Skola ir uzsākusi veidot sistēmu talantīgo izglītojamo atbalstam, jo šis ir tikai trešais mācību gads, kopš iestāde darbojas kā vispārizglītojošā skola. 2024./2025. mācību gadā pirmo reizi sasniegti rezultāti pilsētas mēroga olimpiādēs: angļu valodā (speciālo izglītības programmu izglītojamajiem) 4.–6. klašu grupā 2. vieta, 7.–9. klašu grupā 1. un 2. vieta; matemātikā (speciālo izglītības programmu izglītojamajiem) 1. un 2. vieta 7.–9. klašu grupā. Valsts mēroga olimpiādē matemātikā (speciālo programmu izglītojamajiem) iegūta 2. vieta 7.–9. klašu grupā. Šie panākumi apliecina, ka mērķtiecīgi atbalstot izglītojamos, ir iespējams sasniegt augstvērtīgus rezultātus.
Skolas darbu ar talantīgajiem izglītojamajiem apliecina arī Ata Kronvalda fonda Mazo skolu reitings – esam starp sešām Jelgavas skolām, kas saņēmušas šo novērtējumu.
	Nepieciešams turpināt pilnveidot sistēmu talantīgo izglītojamo atbalstam, nodrošinot regulāras iespējas dalībai olimpiādēs un konkursos. 
Īpaši būtiski veicināt ciešāku sadarbību starp mācību priekšmeta pedagogiem, lai savlaicīgi identificētu talantīgos izglītojamos, vienotos par kopīgām darbībām un nodrošinātu mērķtiecīgu atbalstu viņu izaugsmei.

	4.1.6. 
	Izglītības iestādes audzināšanas darba prioritāro virzienu un sasniedzamo rezultātu noteikšana trīs gadiem (tiek vērtēts, sākot ar 2022./2023.māc.g.)
	Skolā ir izveidota un mērķtiecīgi darbojas audzināšanas sistēma, kas nodrošina izglītojamo iesaisti gan ikdienas mācību procesā, gan ārpusstundu aktivitātēs, vienlaikus veicinot pilsoniskās līdzdalības pieredzes apguvi. Skolas audzināšanas darba prioritātes ir cieņas, atbildības, sadarbības un drošības vērtību iedzīvināšana, kā arī izglītojamo patriotisma, piederības sajūtas un pilsoniskās līdzdalības stiprināšana.
	Veicināt regulāru un līdzvērtīgu visu mērķgrupu – izglītojamo, pedagogu, vecāku un atbalsta speciālistu – iesaisti audzināšanas darba prioritāro virzienu noteikšanā.

	4.1.7. 
	Izglītības iestādes audzināšanas darba izvērtēšanas kvalitāte
	Katru gadu tiek veikts audzināšanas darba izvērtējums, analizējot sasniegtos rezultātus un nosakot nākamā gada prioritātes.
Klašu audzinātāji audzināšanas darbu plāno saskaņā ar skolas vērtībām – cieņu, atbildību, sadarbību un drošību, kas atspoguļojas klašu stundu tēmās un tematiskajos plānos.
Audzināšanas darbs veidots kā integrēta izglītības procesa daļa, aptverot gan pilsonisko audzināšanu, gan kultūrizglītību un stiprinot izglītojamo piederības sajūtu, vērtības un līdzdalību.
Izstrādāts nolikums “Gada klase” un rezultāti tiek apkopoti vienotā tabulā, kas motivē gan pedagogus, gan izglītojamos iesaistīties pasākumos, pilsētai nozīmīgās aktivitātēs un ievērot skolas iekšējās kārtības noteikumus.
	Plašāk iesaistīt izglītojamos un vecākus audzināšanas darba izvērtēšanā, veidojot kopīgu atbildību par vērtībām un tradīcijām.
Veicināt pedagogu profesionālo pilnveidi audzināšanas darba jomā, apmainoties ar labās prakses piemēriem un metodēm citu skolu pieredzē.
Pilnveidot nolikumu “Gada klase”, lai mērķtiecīgāk iesaistītu dažādu mācību priekšmetu skolotājus, arī tos, kuriem nav audzināmās klases.

	4.1.8. 
	Izglītības iestādes nodrošināta iespēja izglītojamiem iegūt pilsoniskās līdzdalības pieredzi 
	Izglītojamie mērķtiecīgi un apzināti piedalās visos  pilsētai un Valstij nozīmīgos svētkos un pasākumos.
Izglītojamie regulāri iesaistās programmas “Latvijas skolas soma” aktivitātēs, gūstot pieredzi kultūras dzīvē un pilnveidojot izpratni par Latvijas kultūras mantojumu.
Skolas pašpārvalde īsteno iniciatīvas (Skolotāju dienas pasākums, svētku koncerti, labdarības akcijas, tematiskās nedēļas), kas veicina izglītojamo līdzdalību un atbildību par skolas dzīvi.
	Plašāk iesaistīt izglītojamos pilsētas un valsts mēroga iniciatīvās, sniedzot iespēju pārstāvēt skolu ārējā vidē un piedalīties lēmumu pieņemšanā.
Stiprināt skolas pašpārvaldes lomu, nodrošinot tās regulāru iesaisti skolas attīstības jautājumu apspriešanā un lēmumu pieņemšanas procesā.


	4.1.9. 
	Izglītības iestādes un izglītības programmas kvalitātes mērķu definēšana (tiek vērtēts, sākot ar 2022./2023.māc.g.)
	Skola regulāri analizē izglītojamo sasniegumus un nosaka rādītājus, kas raksturo izglītības procesa kvalitāti. 2024./2025. mācību gadā pirmo reizi veicām vienas un tās pašas klases salīdzinājumu divu gadu griezumā, kas ļāva ieraudzīt izglītojamo izaugsmes dinamiku ilgtermiņā. Rezultāti liecina, ka vairumā klašu vērojama pozitīva tendence – vidējie sasniegumi pieaug vai saglabājas stabilā līmenī (piemēram, 2023./2024. m. g. 6.a klase 6,05 balles, bet 2024./2025. m. g. 7.a klase 6,34 balles; 2023./2024. m. g. 8.a klase 6,47 balles, bet 2024./2025. m. g. 9.a klase 6,84 balles). Īpašs sasniegums ir tas, ka, neskatoties uz to, ka lielākā daļa izglītojamo ir ar mācīšanās vai garīgās veselības traucējumiem, izglītojamie apgūst vispārizglītojošo izglītības programmu un demonstrē stabilu izaugsmes dinamiku.
	Turpmāk salīdzināt ne tikai klašu sniegumu divu gadu griezumā, bet arī katra izglītojamā individuālos sasniegumus pa mācību priekšmetiem. 

	4.1.10. 
	Izglītības iestādes un izglītības programmas kvalitātes mērķu sasniegšana (tiek vērtēts, sākot ar 2023./2024.māc.g.)
	Lielākā daļa izglītojamo sasniedz izvirzītos kvalitātes mērķus – 2024./2025. mācību gadā 65,5% izglītojamo mācību gadu noslēdza sekmīgi (4–10 balles).
Kvalitātes mērķis – vidējo mācību sasniegumu pieaugums par 0,2 ballēm.

Īpaši nozīmīgi, ka arī izglītojamie ar individuālajiem izglītības programmas apguves plāniem spēj sasniegt noteiktos kvalitātes mērķus.
Par 18% samazinājies to izlītojamo skaits, kuri atstāti uz otru mācību gadu.
	Paaugstināt to izglītojamo īpatsvaru, kuri mācību gadu noslēdz optimālā un augstākajā līmenī (6–10 balles).
Turpināt samazināt nesekmīgo izglītojamo skaitu, īpaši 4.–9. klašu posmā (2024./2025. mācību gadā – 27,5%).
Sistemātiski vērtēt kvalitātes mērķu sasniegšanu, sasaistot to ar skolas darba prioritātēm un attīstības plānu.
Saglabāt izaugsmes dinamiku (0,2 balles). Samazināt to izglītojamo skaitu, kuriem noteikts pagarināts mācību gads, kuri pārcelti nākamajā klasē ar nepietiekamu vērtējumu un kuri atstāti uz otru mācību gadu.



Galvenie secinājumi par visu elementu:
1. Skola īsteno sistemātisku pieeju izglītojamo sasniegumu analīzei un atbalstam – regulāras sekmju izvērtēšanas un mērķtiecīgi atbalsta pasākumi nodrošina, ka lielākā daļa izglītojamo sasniedz plānotos rezultātus.
2. Skolas diagnosticēšanas sistēma ļāvusi savlaicīgi identificēt gan izglītojamos ar mācīšanās grūtībām, gan tos, kuri demonstrē augstākus sasniegumus. 
3. Skola ir uzsākusi darbu ar talantīgajiem izglītojamajiem – mācību gada laikā pirmo reizi sasniegti rezultāti pilsētas un valsts olimpiādēs speciālo izglītības programmu izglītojamajiem..
4. Klašu vidējo rādītāju salīdzinājums divu gadu griezumā apliecina pozitīvu izaugsmes dinamiku vairākās klasēs un parāda, ka kvalitātes mērķis par vidējo sasniegumu pieaugumu tiek īstenots.
5. Lielākā daļa izglītojamo apgūst speciālās pamatizglītības programmas, tomēr, saņemot nepieciešamo atbalstu, izglītojamie demonstrē stabilu izaugsmi un sasniedz izvirzītos mērķus.
4.2. Kvalitātes kategorijas “Kvalitatīvas mācības” elementa “Mācīšana un mācīšanās” stiprās puses un turpmākās attīstības vajadzības:
	Nr.p.k.
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.2.1. 
	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei
	Mācību gada laikā mācību stundas vērotas pie 60% pedagogu, kas sniedza būtisku informāciju par mācīšanas un mācīšanās kvalitāti. Administrācija nodrošināja regulāru stundu vērošanu, savukārt 30% pedagogu iesaistījās savstarpējās stundu vērošanas procesā, veicinot pieredzes apmaiņu un profesionālo izaugsmi.
	Stiprināt savstarpējās stundu vērošanas un labās prakses apmaiņu, lai pilnveidotu mācīšanas un mācīšanās kvalitāti. 
Nodrošināt mācīšanās konsultantu aktīvu iesaisti, sniedzot regulāru atbalstu pedagogu profesionālajai izaugsmei.


	4.2.2. 
	Izglītības procesa plānošanas un īstenošanas efektivitāte un kvalitāte 
	Pedagogi plāno mācību un audzināšanas procesu.
65% vērotajās stundās bija noteikts stundas sasniedzamais rezultāts un 41% stundu bija trīs daļas. 100% vērotajās stundās mācību un audzināšanas process tika pielāgots izglītojamo spējām, vajadzībām un interesēm, un procesā bija iesaistīti visi izglītojamie. 88% stundās pedagogs sniedza izglītojamajiem atgriezenisko saikni par uzdevumu izpildi, procesu un par izglītojamā tā brīža sasniegumu attiecībā pret plānoto sasniedzamo rezultātu. 65% stundās jēgpilni tika izmantotas tehnoloģijas. Visās mācību stundās novērota labvēlīga emocionālā gaisotne un veiksmīga izglītojamo un pedagoga sadarbība.
	Veidot mācīšanās konsultantu sadarbību ar pedagogiem, lai  sniegtu atbalstu diferenciācijas un mācību procesa kvalitātes pilnveidē.
Aktīvāk iesaistīt pedagus savstarpējo stundu vērošanā un analīzē, akcentējot sasniedzamo rezultātu noteikšanu,  atgriezeniskās saites sniegšanu un refleksijas norisi stundas noslēgumā.


	4.2.3. 
	Izglītības procesa diferenciācija, individualizācija un personalizācija 
	Pedagogi mācību procesā īsteno diferenciāciju, pielāgojot saturu, uzdevumus un metodes izglītojamo spējām, vajadzībām un interesēm. 
Stundās tiek izmantoti digitālie rīki un metodes, kas palīdz sagatavot diferencētus uzdevumus, sniegt formatīvu vērtēšanu un personalizētu atgriezenisko saiti.
Ir ieviesta savstarpējās stundu vērošanas un labās prakses apmaiņas sistēma, kur īpaša uzmanība pievērsta diferenciācijai un digitalizācijai.

Talantīgie izglītojamie saņem padziļinātus uzdevumus un tiek motivēti piedalīties olimpiādēs un konkursos, savukārt izglītojamie ar mācīšanās grūtībām – papildu atbalstu un pielāgotus uzdevumus.
	Turpināt mērķtiecīgi stiprināt pedagogu darbu diferenciācijas un individualizācijas jomā, nodrošinot daudzveidīgas stratēģijas izglītojamo vajadzību atbalstam.
Plašāk izmantot digitālos rīkus mācību satura diferencēšanai un individualizētam atbalstam.


	4.2.4. 
	Mācību sasniegumu vērtēšanas kārtība
	Skolā izstrādāta un ieviesta mācību sasniegumu vērtēšanas kārtība.
Pedagogi ievēro skolas izstrādāto mācību sasniegumu vērtēšanas kārtību.
Izglītojamie un vecāki regulāri tiek informēti par vērtēšanas kārtību, tostarp par iespējām uzlabot sasniegumus.
Skolā arvien plašāk tiek izmantota formatīvā vērtēšana, kas palīdz izglītojamajiem labāk izprast mācību mērķus un savu progresu.
	Padziļināt pedagogu izpratni par formatīvās un summatīvās vērtēšanas līdzsvarotu izmantošanu.
Nodrošināt, lai visos mācību priekšmetos sistemātiski tiktu izmantota atgriezeniskā saite, kas palīdz izglītojamajiem izprast savas stiprās puses un attīstības vajadzības.
Turpināt attīstīt vienotu pedagogu pieeju vērtēšanai, izmantojot mācīšanās konsultantu atbalstu un metodisko sadarbību.

	4.2.5. 
	Izglītības iestādes individualizēta un/vai personalizēta atbalsta sniegšana izglītojamiem
	Skolā mērķtiecīgi un profesionāli darbojas atbalsta komanda, kas aktīvi sadarbojas ar pedagogiem un vecākiem, regulāri izvērtē izglītojamo vajadzības un nodrošina savlaicīgus atbalsta pasākumus; komandas darbu vada direktores vietniece audzināšanas jomā.  
Mācību gada laikā izstrādāti un īstenoti 105 individuālie izglītības programmas apguves plāni, kuru ieviešanā sasniegta augsta efektivitāte – lielākā daļa izglītojamo demonstrēja stabilu progresu.
Speciālais pedagogs mācību gada laikā nodrošināja plašu individuālo un grupu nodarbību klāstu latviešu valodā, matemātikā un citos mācību priekšmetos, pielāgojot mācību saturu izglītojamo vajadzībām un spējām. 
Logopēdi strādāja ar izglītojamajiem, kuriem ir valodas un runas grūtības, tostarp divvalodīgiem bērniem, veica logopēdisko izvērtējumu un īstenoja indivduālās korekcijas nodarbības, kā rezultātā vairāki izglītojamie demonstrējuši būtiskus uzlabojumus.
Psihologs nodrošināja individuālās konsultācijas un grupu nodarbības, palīdzot izglītojamajiem attīstīt sociāli emocionālās prasmes un pārvarēt grūtības mācību procesā. Regulāri veikta sadarbība ar pedagogiem un vecākiem, sniedzot ieteikumus un rekomendācijas efektīvam atbalstam. 
Sociālais pedagogs organizēja individuālās pārrunas un profilaktiskās nodarbības, veicinot izglītojamo uzvedības un sociālo prasmju pilnveidi, sadarbojās ar vecākiem un institūcijām, lai nodrošinātu izglītojamo emocionālo labbūtību un sekmīgu iesaisti mācību procesā. 
Ieviesta iniciatīva “Sarunu telpa pedagogiem”, kas nodrošina emocionālu un metodisku atbalstu kolēģiem.
	Turpināt nodrošināt individuālu atbalstu, paplašinot speciālo pedagogu un logopēdu darbu visās klašu grupās.
Stiprināt izglītojamo pašregulācijas un sociāli emocionālās prasmes, ciešāk sasaistot psihologa un sociālā pedagoga darbu ar mācību procesu.
Turpināt pieredzes apmaiņu ar citu skolu atbalsta komandām, lai pilnveidotu darba metodes un nodrošinātu augstāku atbalsta efektivitāti. 
Veicināt pedagogu profesionālo pilnveidi atbalsta jomā (semināri, pieredzes apmaiņa ar citām skolām), lai paaugstinātu izpratni par personalizētas pieejas īstenošanu klasē.




Galvenie secinājumi par visu elementu: 
1. Skolā nostiprinās sistēmiska pieeja mācīšanas un mācīšanās kvalitātes vērtēšanai, regulāri veicot stundu vērošanu, savstarpēju pieredzes apmaiņu un analizējot iegūtos datus.
2. Mācību stundās arvien plašāk tiek īstenota diferenciācija un formatīvā vērtēšana, izmantojot digitālos rīkus, lai pielāgotu mācību procesu izglītojamo spējām un vajadzībām.
3. Atbalsta komandas darbs nodrošina savlaicīgu palīdzību izglītojamajiem ar mācīšanās grūtībām.

4.3.  Kvalitātes kategorijas “Kvalitatīvas mācības” elementa “Izglītības programmu īstenošana” stiprās puses un turpmākās attīstības vajadzības:
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.3.1. 
	Izglītības iestādes informācijas par tās īstenoto izglītības programmu ievadīšana un aktualizēšana VIIS
	Izglītības iestāde regulāri aktualizē informāciju VIIS, nodrošinot, ka tajā pieejams nolikums, informācija par īstenotajām izglītības programmām, mācību plānu, kā arī dati par izglītojamo kavējumiem un iestādes rīcību problēmsituācijās. Skolas tīmekļa vietnē publiski pieejama pašnovērtējuma ziņojums.
	Attīstīt skolas tīmekļa vietni, padarot to lietotājam ērtāku un papildinot ar vizuāli saprotamu informāciju par programmām un mācību procesu.


	4.3.2. 
	Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums
	Skolā tiek īstenotas vispārējās izglītības programmas, kas pilnībā atbilst tiesību aktos noteiktajām prasībām. Programmu īstenošanā ņemtas vērā izglītojamo vajadzības, intereses un spējas, kā arī jaunākās izglītības attīstības tendences. Skolā regulāri tiek pilnveidots mācību saturs un metodes, lai nodrošinātu izglītojamiem iespējas apgūt mūsdienās nepieciešamās prasmes un kompetences. Programmu aktualitāti un mūsdienīgumu apliecina digitālo rīku, diferencēto pieeju un integrētu mācību uzdevumu izmantošana.
	Turpināt izglītības programmu saturisko pilnveidi, īpaši akcentējot digitālās prasmes.
Regulāri izmantot aptaujas un atgriezenisko saiti no izglītojamiem, vecākiem un pedagogiem, lai pielāgotu programmu aktuālajām izglītojamo vajadzībām.

	4.3.3. 
	Izglītības programmas īstenošanā iesaistīto izpratne par izglītības programmas mērķiem un 1-3 gadu laikā sasniedzamajiem rezultātiem
	Izglītības programmu īstenošanā pedagogiem un administrācijai ir skaidra izpratne par programmas mērķiem un sasniedzamajiem rezultātiem tuvākajos gados. Mērķi tiek sasaistīti ar skolas darba plānu un prioritātēm, piemēram, mācību stundas kvalitātes paaugstināšanu, drošas un atbalstošas mācību vides veidošanu, kā arī sekmju paaugstināšanu vismaz par 0,2 ballēm gada laikā. Regulāra sasniegumu analīze pedagoģiskās padomes sēdēs, metodisko jomu  un atbalsta personāla sanāksmēs nodrošina kopīgu redzējumu par turpmākajiem uzlabojumiem.
	Nostiprināt izglītojamo vecākiem vienotu izpratni par programmas mērķiem un sasniedzamajiem rezultātiem.
Turpināt ik gadu izvērtēt izglītības satura apguves kvalitāti, ņemot vērā izglītojamo ikdienas sasniegumus un veikt nepieciešamās izmaiņas konkrētai klasei vai izglītojamam, nodrošinot, ka pārmaiņas īsteno visi pedagogi.

	4.3.4. 
	Izglītības iestādes pedagogu sadarbība, nodrošinot vienotu pieeju izglītības programmas īstenošanā
	Skolā tiek īstenota pedagogu sadarbība starpdisciplināro stundu plānošanā, kas sniedz izglītojamajiem iespēju padziļināt zināšanas un pielietot tās praktiskās situācijās. Izglītojamie ar aizrautību iesaistās praktisku uzdevumu veikšanā, kas vienlaikus sekmē mācību motivāciju.
	Nodrošināt regulāru starpdisciplināro stundu plānošanu un īstenošanu visās klašu grupās.
Vienoties par kopīgiem izglītojamo snieguma vērtēšanas principiem starpdisciplinārās stundās.

	4.3.5. 
	Izglītības iestādes īstenoto mācību/ārpusstundu pasākumu efektivitāte, nodrošinot izglītības programmas mērķu sasniegšanu

	Skolas darba plānā paredzēti daudzveidīgi mācību un ārpusstundu pasākumi. Tie papildina mācību procesu, sekmē izglītības programmas mērķu sasniegšanu un nostiprina audzināšanas darba prioritātes. 
Pasākumu organizēšanā ir skaidra sistēma un mērķtiecība, nodrošinot to sasaisti ar skolas vērtībām – cieņu, sadarbību, atbildību un drošību. 
Izglītojamie aktīvi iesaistās pasākumu sagatavošanā un īstenošanā, kas veicina atbildības un piederības sajūtu. 
	Paplašināt pasākumu sasaisti ar mācību priekšmetu saturu, lai nodrošinātu zināšanu un prasmju pielietojumu praksē. 
Turpināt attīstīt starpdisciplināro stundu plānošanu, īpaši sasaistot dabaszinību, matemātikas un tehnoloģiju jomas ar praktiskiem projektiem.
Stiprināt izglītojamo līdzdalību pasākumu plānošanā, piešķirot viņiem lielāku atbildību par aktivitāšu saturu un norisi. 

	4.3.6. 
	Izglītības iestādes darbība mācību laika efektīvai izmantošanai, īstenojot izglītības programmu
	Skolā mācību laiks tiek izmantots mērķtiecīgi un produktīvi, par ko liecina plānotās un īstenotās aktivitātes. Mācību gada sākumā un noslēgumā organizētie pasākumi (Zinību diena, Sporta diena, Adaptācijas diena) veicina sekmīgu mācību procesa uzsākšanu un noslēgšanu, vienlaikus stiprinot izglītojamo motivāciju un saliedētību. 
	Ciešāk sasaistīt mācību gada sākuma un noslēguma aktivitātes ar mācību priekšmetu saturu, lai veicinātu izglītojamo sasniegumus un stiprinātu  mācību motivāciju.


	4.3.7. 
	Izglītības iestādes darbība, īstenojot speciālās izglītības programmu (tiek izvērtēts izglītības iestādēs, kuras īsteno speciālās izglītības programmu)
	Skolā tiek īstenotas speciālās izglītības programmas, nodrošinot katram izglītojamajam iespēju apgūt mācību saturu atbilstoši viņa spējām un vajadzībām.
Skolā darbojas profesionāla atbalsta komanda (speciālais pedagogs, logopēdi, psihologs, sociālais pedagogs, māsa), kas sadarbojas ar pedagogiem un vecākiem, sniedzot mērķtiecīgu individuālu un grupu atbalstu.
Visiem izglītojamajiem ar mācīšanās grūtībām tiek izstrādāti un regulāri aktualizēti individuālie izglītības programmas apguves plāni, kuru īstenošanā iesaistīti gan pedagogi, gan vecāki.
Skolā izstrādāti un īstenoti izglītojamo individuālie uzvedības korekcijas plāni, kas ļauj mērķtiecīgi risināt skolēnu uzvedības grūtības un veicina pozitīvas pārmaiņas. 2024./2025. mācību gadā plānu skaits samazinājies par 35% salīdzinājumā ar iepriekšējo mācību gadu, kas apliecina atbalsta sistēmas efektivitāti.
Atbalsta pasākumu efektivitāte tiek regulāri izvērtēta, balstoties uz izglītojamo sasniegumiem un dinamiku.
Nodrošināts daudzpusīgs metodiskais atbalsts pedagogiem – regulāras konsultācijas, “Sarunu telpa pedagogiem”, metodisko jomu sadarbība.
	Paplašināt speciālo pedagogu un logopēdu darbu visās klašu grupās, nodrošinot savlaicīgu atbalstu lielākam izglītojamo skaitam.
Ciešāk sasaistīt psihologa un sociālā pedagoga darbu ar mācību procesu, lai stiprinātu izglītojamo sociāli emocionālās prasmes un pašregulāciju.
Nodrošināt mērķtiecīgāku vecāku iesaisti  individuālo izglītības programmas apguves plānu īstenošanā, veicinot konsekvenci starp darbu skolā un mājās.
Turpināt sistemātiski analizēt individuālo uzvedības korekcijas plānu rezultātus, sasaistot tos ar izglītojamo mācību sasniegumiem un sociāli emocionālo prasmju attīstību, veicinot izglītojamo spēju pašiem pārvaldīt uzvedības grūtības un sekmīgi iesaistīties mācību procesā. 
Turpināt pieredzes apmaiņu ar citām skolām un profesionālajām organizācijām, lai pilnveidotu atbalsta metodes un ieviestu inovatīvus risinājumus speciālās izglītības programmās.


	4.3.8. 
	Izglītības programmas īstenošanas kvalitāte dažādās struktūrvienībās (filiālēs) 
	Skola organizē mācību procesu VSIA “Slimnīca Ģintermuiža”  atbilstoši normatīvajiem aktiem un izglītības programmas prasībām. Izglītojamajiem ārstēšanās laikā tiek nodrošināta iespēja turpināt mācības, lai neveidotos pārtraukums izglītības apguvē. Mācību saturs un uzdevumi tiek pielāgoti izglītojamo veselības stāvoklim un individuālajām vajadzībām, nodrošinot diferencētu un individualizētu pieeju. Pedagogi sadarbojas ar slimnīcas personālu, veidojot drošu un atbalstošu vidi izglītojamiem.
	Turpināt nodrošināt, lai slimnīcā organizētais mācību process būtu regulārs, strukturēts un pielāgots izglītojamo individuālajām vajadzībām.

	4.3.9. 
	Izglītības iestādes īstenotās mazākumtautību izglītības programmas atbilstība normatīvajos aktos noteiktajām prasībām 
	Izglītības iestādē īstenotajā mazākumtautību programmā tiek ievērota normatīvajos aktos noteiktā valsts valodas un mazākumtautību valodas lietojuma proporcija, ko apliecina mācību plāns un stundu sadalījums.
Pedagogi izmanto mācību līdzekļus, kas atbilst normatīvajām prasībām un ir apstiprināti atbilstoši mazākumtautību programmas īstenošanai.
Notiek stundu vērojumi un sarunas ar mērķgrupām, kas apliecina valodas lietojuma līdzsvarotu ievērošanu mācību procesā.
Izglītības iestāde nodrošina, lai izglītojamie sekmīgi apgūtu valsts valodu, tādējādi veicinot iespējas turpināt izglītību latviešu valodā nākamajos posmos.
	Nodrošināt īpašu atbalstu 4. un 7. klases izglītojamajiem pārejā uz mācībām valsts valodā, lai sekmētu izglītojamo valodas prasmes un pielāgošanos jaunajām prasībām.


	4.3.10. 
	Izglītības iestādes īstenotās izglītības programmas efektivitāte un kvalitāte (tiek izvērtēts, sākot ar 2022./2023.māc.g.)

	Izglītojamo skaits skolā turpina pieaugt. 
Palielinās izglītojamo skaits pamatizglītības programmā un speciālajās izglītības programmās izglītojamajiem ar mācīšanās traucējumiem. Vienlaikus samazinās izglītojamo skaits programmās izglītojamajiem ar garīgās veselības traucējumiem, kas norāda uz veiksmīgu atbalsta sistēmas darbu un mērķtiecīgu izglītojamo integrāciju citās programmās. 
Skolā saglabājas stabils klašu komplektu skaits. 
Izglītojamo mācību sasniegumu dinamika divu gadu griezumā rāda pozitīvu tendenci – vairumā klašu vidējie vērtējumi paaugstinās vai saglabājas stabilā līmenī, arī izglītojamajiem ar speciālajām vajadzībām.
Skola guvusi pirmos panākumus pilsētas un valsts olimpiādē speciālās programmas izglītojamajiem (angļu valodā un matemātikā), kas apliecina talantīgo skolēnu atbalsta sistēmas efektivitāti.
Izveidota regulāra mācību sasniegumu analīzes sistēma – semestra noslēgumā un starpposmā tiek izvērtēti rezultāti un plānoti atbalsta pasākumi.
	Stiprināt izglītojamo mācību sasniegumu dinamiku, īpaši akcentējot pamatprasmju (lasīšana, rakstīšana, matemātika) nostiprināšanu.
Paplašināt darbu ar talantīgajiem izglītojamajiem, nodrošinot regulāru sagatavošanos olimpiādēm un konkursiem un ciešāku sadarbību starp mācību priekšmeta pedagogiem.
Pilnveidot mācību procesa digitalizāciju, izmantojot jaunos tehnoloģiskos risinājumus, lai mācību darbs būtu efektīvāks un mūsdienīgāks.


	4.3.11. 
	Izglītības iestādes un izglītības programmas kvalitātes mērķu definēšana (tiek izvērtēts, sākot ar 2022./2023.māc.g., veicot jaunas izglītības programmas un/vai jaunas izglītības ieguves vietas novērtēšanu)

	Skolā regulāri tiek definēti kvalitātes mērķi gan gada darba plānā, gan ilgtermiņa attīstības plānā, nodrošinot pēctecību un sasaisti ar skolas prioritātēm.
Noteikti gan kvantitatīvie rādītāji (piemēram, vidējā vērtējuma pieaugums, mācību sasniegumu dinamika, izglītojamo iesaiste pasākumos, olimpiāžu rezultāti, individuālo izglītības programmas apguves plānu īstenošana), gan kvalitatīvie (piemēram, mācību procesa diferenciācija, starppriekšmetu saiknes stiprināšana).
Mērķi tiek sasaistīti ar prioritātēm – piemēram, mācību kvalitātes paaugstināšana, drošas un iekļaujošas vides nodrošināšana, digitālo prasmju attīstīšana, atbalsta sistēmas stiprināšana.
Mērķu īstenošanas progresu regulāri analizē pedagoģiskās padomes sēdēs un metodiskajās jomās, veidojot vienotu izpratni par sasniedzamajiem rezultātiem.
Kvalitātes mērķi tiek noteikti tā, lai tie būtu izmērāmi un salīdzināmi vairāku gadu griezumā, kas ļauj izsekot ilgtermiņa attīstībai. Pedagogi tiek iesaistīti mērķu definēšanā un izvērtēšanā, tādējādi veidojot kopīgu atbildību par sasniedzamajiem rezultātiem.
	Turpināt sasaistīt mērķu sasniegšanas izvērtējumu ar izglītojamo mācību rezultātiem ilgtermiņā.
Veicināt ciešāku pedagogu iesaisti mērķu definēšanā un izvērtēšanā, lai nodrošinātu lielāku līdzatbildību par rezultātu sasniegšanu.




Galvenie secinājumi par visu elementu: 
1. Skola īsteno mūsdienīgas un izglītojamo vajadzībām atbilstošas izglītības programmas, kas pilnībā atbilst normatīvajos aktos noteiktajām prasībām un regulāri tiek aktualizēta informācija VIIS. Pedagogiem un atbalsta personālam ir vienota izpratne par programmu mērķiem un sasniedzamajiem rezultātiem, kas tiek sasaistīti ar skolas attīstības plānu un gada darba prioritātēm.
2. Īpaša uzmanība tiek pievērsta pedagogu sadarbībai un starpdisciplināru mācību pasākumu organizēšanai, kas sekmē gan izglītojamo zināšanu padziļināšanu, gan praktisku prasmju apguvi. 
3. Skola īsteno daudzveidīgus mācību un ārpusstundu pasākumus, kas papildina izglītības programmu un stiprina vērtību izpratni, patriotismu un lojalitāti Latvijai.
4. Efektīvi tiek izmantots mācību laiks un regulāri vērtēta programmu kvalitāte, savukārt atbalsta sistēma nodrošina iespējas katram izglītojamajam sasniegt labākos iespējamos rezultātus. Iegūtie rezultāti olimpiādēs un konkursos apliecina izglītības programmu īstenošanas  kvalitāti un efektivitāti.
4.4.  Kvalitātes kategorijas “Iekļaujoša vide” elementa “Pieejamība” stiprās puses un turpmākās attīstības vajadzības:
	Nr.p.k
	Rezultatīvā rādītāja nosaukums
	Stiprās puses
	Turpmākās attīstības vajadzības

	4.4.1. 
	Izglītības iestādes izpratne par faktoriem, kuri ietekmē izglītības pieejamību
	Skolā izveidota efektīva atbalsta sistēma, kurā sadarbojas speciālais pedagogs, logopēdi, psihologs, sociālais pedagogs, bērnu psihiatrs un māsa. 
Skolas izpratne par izglītības pieejamību balstās uz vairākiem faktoriem – izglītojamo vajadzības, ģimeņu iespējas, sabiedrības pārmaiņas un programmu specifika.
Regulāra sadarbība ar pedagogiem un vecākiem ļauj savlaicīgi identificēt riskus un noteikt nepieciešamos atbalsta pasākumus. 
Īpaša uzmanība tiek pievērsta preventīvam darbam, lai mazinātu priekšlaicīgas mācību pārtraukšanas riskus un nodrošinātu vienlīdzīgas iespējas visiem izglītojamajiem.
	Turpināt stiprināt izglītojamo pašvadītas mācīšanās prasmes, lai ilgtermiņā mazinātu atbalsta pasākumu nepieciešamību.
Ieviest Rīcības programmu “Priekšlaicīgas mācību pārtraukšanas prevencijas sistēma un ieviešanas plāns Jelgavas valstspilsētas pašvaldībā”, lai sistemātiski mazinātu riskus un nodrošinātu mērķtiecīgu atbalstu izglītojamajiem.
Regulāri analizēt  individuālo izglītības programmas apguves plānu  īstenošanu un sasaistīt to ar izglītojamo mācību sasniegumu dinamiku, lai nodrošinātu kvalitatīvāku izglītības procesu.

	4.4.2. 
	Izglītības vides pieejamība un izglītības programmas pielāgošana izglītojamiem ar speciālajām vajadzībām
	Skolā nodrošināta pieejama un iekļaujoša vide, kas praktiski pielāgota izglītojamiem ar speciālajām vajadzībām. 
2024./2025. mācību gadā tika izstrādāti 105 individuālie izglītības programmas apguves plāni, no kuriem 76% sekmīgi īstenoti. 
Speciālais pedagogs vadīja 680 individuālās un grupu nodarbības, nodrošinot atbalstu latviešu valodā un matemātikā.  
Logopēda atbalstu saņēma 28 izglītojamie, galvenokārt 1.–4. klasēs, tostarp 10 bilingvāli bērni. Nodarbības vērstas uz lasīšanas un valodas traucējumu korekciju, kā arī runas prasmes attīstību. 
Psihologs regulāri sniedz individuālās konsultācijas izglītojamajiem ar mācīšanās un uzvedības grūtībām, sadarbojas ar vecākiem un pedagogiem, sagatavo psiholoģiskos atzinumus.
EMU dati apliecina, ka problēmsituācijas tiek savlaicīgi identificētas un risinātas. 72% gadījumu, kad izglītojamie nonākuši palīdzības režīmā, audzinātāji un atbalsta personāls jau bija uzsākuši darbu ar izglītojamo. 
	Turpināt paplašināt speciālā pedagoga un logopēda darbu visās klašu grupās, lai nodrošinātu savlaicīgu atbalstu izglītojamajiem ar speciālajām vajadzībām.
Sistemātiski analizēt individuālās izglītības programmas apguves plānu īstenošanas efektivitāti, sasaistot to ar izglītojamo mācību sasniegumu dinamiku un izaugsmes rādītājiem.
Stiprināt preventīvo darbu, izmantojot EMU datus, lai agrīni identificētu izglītojamos ar mācību grūtībām un novērstu priekšlaicīgas mācību pārtraukšanas riskus.


	4.4.3. 
	Izglītības iestādes iespēju un piedāvājuma ietekme uz iespējām nodrošināt augstu izglītības kvalitāti 
	Skolā ir nodrošināta pilna vadības struktūra – direktors, vietnieks izglītības jomā, vietnieks audzināšanas darbā un vietnieks administratīvi saimnieciskajos jautājumos. Vadības darbs tiek īstenots sistemātiski, balstoties uz ikgadējo darba plānu, kas nodrošina mērķtiecīgu un plānotu skolas attīstību.
Skolas mācību vide ir modernizēta, izmantojot dibinātāja un ES fondu finansējumu. 2023. gadā veikta klašu telpu atjaunošana un vizuālā veidola maiņa, savukārt projekta “Izglītības iestāžu digitalizācija 7.–9. klasēm” ietvaros saņemti 72 jauni datori, kas būtiski paplašina izglītojamo iespējas izmantot digitālos rīkus un uzlabo mācību kvalitāti.
Skolā īstenotas izglītojamo personības izaugsmi veicinošas programmas – Atbalsts pozitīvai uzvedībai  un sociāli emocionālās mācīšanās pieeja. Tās veicina drošu, cieņpilnu un iekļaujošu mācību vidi, palīdz attīstīt pašregulācijas prasmes, sadarbību un atbildību, kā arī stiprina pozitīvu mācību kultūru visā skolā.
Skolā darbojas daudzveidīgi interešu izglītības pulciņi, kas sniedz iespēju pilnveidot talantus un gūt panākumus arī ārpus skolas. 2025. gadā izglītojamie ieguva 2. vietu pašbūvētu elektroauto prototipu sacensībās “E-es” un III pakāpes diplomu projektā “StaroJums”.
	Turpināt stiprināt pedagogu vienotu izpratni par APU principu īstenošanu visās klašu grupās, nodrošinot konsekvenci ikdienas darbā.
Vairāk integrēt SEM pieeju mācību stundās, lai attīstītu izglītojamo pašregulāciju, sadarbību un pozitīvu komunikāciju.
Paplašināt interešu izglītības piedāvājumu STEM jomā, lai izglītojamie varētu attīstīt radošumu un praktiskās prasmes. 


	4.4.4. 
	Izglītības iestādes rīcība priekšlaicīgas mācību pārtraukšanas risku mazināšanā 
	Skolā ir samazinājies izglītojamo skaits, kuriem nepieciešams individuālais uzvedības korekcijas plāns (2023./2024. – 23 plāni, 2024./2025. – 15 plāni). 
Regulāri tiek veikts preventīvs darbs, notikušas 38 pārrunas ar izglītojamajiem un 30 pārrunas ar vecākiem, kā arī sastādītas 11 vienošanās ar izglītojamajiem par skolas apmeklējumu un mācību problēmām. 
Skola nepieciešamības gadījumā aktīvi sadarbojas ar ārējām institūcijām (6 starpinstitucionālās sanāksmes, regulāra informācijas sniegšana sociālajam dienestam, policijai, bāriņtiesai). Šī sistēmiskā pieeja ļauj savlaicīgi mazināt priekšlaicīgas mācību pārtraukšanas riskus. 
	Īstenot Rīcības programmu “Priekšlaicīgas mācību pārtraukšanas prevencijas sistēma un ieviešanas plāns Jelgavas valstspilsētas pašvaldībā”, nodrošinot vienotu un pārdomātu pieeju riska mazināšanai. 
Stiprināt sadarbību ar vecākiem, lai savlaicīgi novērstu kavējumus un mācību motivācijas trūkumu. 
Integrēt Erasmus+ projektā gūtās atziņas par pozitīvas disciplinēšanas metodēm un mobinga profilaksi, lai veidotu drošāku un iekļaujošāku mācību vidi.

	4.4.5. 
	Izglītības iestādes rīcība, izvērtējot nepieciešamību licencēt speciālās izglītības programmu 
	Skola jau īsteno licencētas speciālās izglītības programmas (kodi 56. un 57.), tādējādi Jelgavas valstspilsētā tiek nodrošināta iespēja izglītojamajiem mācīties mazās klasēs ar lielāku pedagogu un atbalsta personāla iesaisti. 
	Regulāri izvērtēt izglītojamo vajadzības un, nepieciešamības gadījumā, aktualizēt vai papildināt licencētās speciālās izglītības programmas. 
Stiprināt sadarbību ar pedagoģiski medicīnisko komisiju, lai nodrošinātu savlaicīgu atbalstu tiem izglītojamajiem, kuriem mācību process vislabāk īstenojams speciālajās programmās.



Galvenie secinājumi par visu elementu:

1. Skolā darbojas mērķtiecīga atbalsta sistēma, kurā iesaistās speciālais pedagogs, logopēdi, psihologs, sociālais pedagogs, bērnu psihiatrs un māsa, sadarbojoties ar pedagogiem un vecākiem, lai nodrošinātu iekļaujošu vidi un savlaicīgu palīdzību izglītojamajiem.
2. Izglītības vide ir pieejama un pielāgota – tiek izstrādāti individuālie izglītības programmas apguves plāni, īstenots speciālistu atbalsts un pasākumi, kas palīdz izglītojamajiem ar speciālajām vajadzībām sekmīgi apgūt mācību saturu.
3. Preventīvais darbs skolā ir regulārs un mērķtiecīgs, balstoties uz diagnostikas rezultātiem, EMU datiem un speciālistu atzinumiem, kas ļauj savlaicīgi identificēt riskus un mazināt priekšlaicīgas mācību pārtraukšanas iespējas.
4. Kopumā skola apliecina spēju nodrošināt pieejamu un iekļaujošu vidi, kas balstīta uz individuālu pieeju, savlaicīgu preventīvo darbu un ciešu sadarbību starp pedagogu kolektīvu un atbalsta komandu.

5. Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi 

5.1.  Izglītības iestādes akreditācija notika 2021. gada februārī un visi akreditācijas komisijas ieteikumu ir īstenoti.

6. Izglītības iestādes kvalitātes mērķi  un izvirzītās darba prioritātes 

1. 
2. 
3. 
4. 
5. 
6. 
6.1.  Izglītības iestādes dibinātāja izvirzītie profesionālās darbības mērķi izglītības iestādes vadītājam:

	Izvirzītie profesionālās darbības mērķi
	Sasniegtais rezultāts

	Īstenot vienotu mācību pieeju, nodrošinot sociālo prasmju un tikumu attīstīšanu izglītības procesā.
	2024./2025. mācību gadā skolā tika stiprināta vienota izpratne par mūsdienīgu un efektīvu mācību stundu. Pie 60% pedagogiem tika vērotas mācību stundas, analizēts to saturs un metodiskā pieeja. Pedagogi modelēja diferenciētas mācību stundas, dalījās ar labās prakses piemēriem un pilnveidoja prasmes individuālo izglītības programmu apguves plānu izstrādē. Kopumā tika īstenoti 105 šādi plāni, nodrošinot pielāgotu atbalstu katra izglītojamā vajadzībām.
Mācību procesā sistemātiski izmantota formatīvā vērtēšana – 88% stundu izglītojamie saņēma atgriezenisko saiti, kas veicināja pašvadītu mācīšanos un atbildības uzņemšanos par rezultātu. 65% stundu tika jēgpilni lietoti digitālie resursi un IKT rīki, paplašinot izglītojamo iespējas iegūt un analizēt informāciju.
Skolā turpinās iekļaujošas un atbalstošas vides veidošana. Pozitīvi vērtējama pedagogu, atbalsta speciālistu un pedagogu palīgu sadarbība, kas nodrošināja savlaicīgu un mērķtiecīgu atbalstu izglītojamiem. Regulāri notika konsiliji, kuros pedagogi kopīgi izstrādāja risinājumus mācību un uzvedības grūtību pārvarēšanai. Skolas vide tika veidota kā droša un emocionāli atbalstoša – katrai klasei bija savi iekšējās kārtības noteikumi. Skola organizēja lekcijas un seminārus par pozitīvo disciplinēšanu un atkarību profilaksi.
Šajā mācību gadā skola pirmo reizi uzsāka dalību Erasmus+ projektā “Droša, iekļaujoša un digitāli bagātināta mācību vide katram skolēnam”. Projekts veicina pedagogu profesionālo pilnveidi, mobilitāti un starptautiskās pieredzes apmaiņu, nodrošinot jaunu mācību pieeju ieviešanu, kas stiprina izglītojamo sociālās prasmes un sadarbību. Dalība projektā apliecina skolas spēju konkurēt valsts mērogā un izturēt stingru atlases procesu, kas ir nozīmīgs solis vienotas mācību pieejas īstenošanā.
Skola saņēmusi Jelgavas valstspilsētas domes Pateicības rakstu par iniciatīvu un ieguldīto darbu ieteicamās atkarību profilakses programmas aktivitāšu īstenošanā, kas apliecina mērķtiecīgu ieguldījumu sociālo prasmju un tikumisko vērtību stiprināšanā.
Rezultātā skola nostiprinājusi savu kā iekļaujošas un sadarbībā balstītas skolas statusu. Mācību process diferencēts un atbalstošs, nodrošinot katram izglītojamam iespēju pilnveidot zināšanas, attīstīt sociālās prasmes un izkopt tikumiskās vērtības.

	Nodrošināt preventīvo darbu izglītojamo mācīšanās motivācijas paaugstināšanai.
	2024./2025. mācību gadā preventīvais darbs skolā tika organizēts kā sistemātiska un mērķtiecīga atbalsta sistēma. Darbojās pilna atbalsta komanda – speciālais pedagogs, psihologs, logopēdi, sociālais pedagogs un pedagogu palīgi. Tika nodrošināta regulāra sadarbība ar ārējiem speciālistiem (pašvaldības sociālo dienestu, bāriņtiesu un pašvaldības policiju), lai savlaicīgi risinātu sarežģītākas situācijas.
Individuālais un grupu atbalsts tika nodrošināts plašā apjomā. Psihologs konsultēja 26 izglītojamos ar mācību grūtībām, 14 motivācijas jautājumos, 23 sociālo prasmju trūkuma dēļ, 17 ar grūtībām vienaudžu vidū. Reģistrēti 29 akūti gadījumi un riska situācijas. Kopumā izstrādāti 15 individuālās uzvedības korekcijas plāni (par 34,8% mazāk nekā iepriekšējā gadā). Psihologs novadīja 53 grupu nodarbības par dusmu kontroli, agresijas korekciju, sadarbības un pašregulācijas prasmju stiprināšanu.
EMU aptaujas dati liecina par preventīvā darba ietekmi. 33% izglītojamo norādīja, ka viņiem ir nepieciešams papildu atbalsts, un 72% gadījumu klases audzinātāji bija veikuši preventīvas sarunas un piesaistījuši atbalsta personālu. Vecāku aptaujas rezultāti rāda, ka 91% vecāku ir informēti par atbalsta komandas darbu, bet 88% izglītojamo izmantojuši speciālistu konsultācijas.
Sadarbība ar vecākiem kļuva ciešāka un mērķtiecīgāka. Psihologs sniedza 35 individuālās konsultācijas vecākiem, vadīja tematiskās sapulces par pusaudžu vecuma īpatnībām un piedalījās skolas vecāku dienās. Vecākiem tika sniegta praktiska informācija par bērnu uzvedības un mācīšanās grūtību atbalstu.
Atbalsts tika sniegts arī pedagogiem. Psihologs organizēja pedagogu atbalsta grupu “Sarunu telpa” (diskusijas par uzvedības vadīšanas metodēm, resursiem un atbalstu), kā arī konsultēja 8 pedagogus individuāli. Pedagogu aptauja par psiholoģisko atmosfēru apliecina, ka vairāk nekā 80% kolektīva ir augsti novērtējuši skolas emocionālo klimatu, vadības un kolēģu atbalstu.
Mācīšanās motivācijas stiprināšanai skolā tika īstenoti dažādi pasākumi. Tie veicināja izglītojamo pašapziņu un ticību savām spējām – līdzdalība pilsētas, valsts un starptautiskos pasākumos, olimpiādēs, iekļaujošās izglītības programmā “Nāc, muzejā”, kā arī sporta sacensībās. Izglītojamie guva panākumus vizuālās mākslas, matemātikas, sporta un tehnoloģiju konkursos.
Drošas un atbalstošas vides nodrošināšanai tiek izmantoti dažādi resursi. Izglītojamajiem ir pieejamas relaksācijas telpas, sensorā istaba un sālsistaba, kas palīdz mazināt trauksmi un koncentrēties mācību darbam. Skolas ikdienā ir ieviesti skaidri kārtības noteikumi, kas stiprina izglītojamo pašregulācijas prasmes.
Skolā nostiprinājās stabila preventīvā darba sistēma. Tā apvienoja mācību procesa diferencēšanu, individuālo atbalstu, pedagogu, vecāku un atbalsta speciālistu sadarbību, kā arī emocionāli drošas vides nodrošināšanu. Tas ļāva savlaicīgi identificēt izglītojamos, kuriem nepieciešams papildu atbalsts, mazināja priekšlaicīgas mācību pārtraukšanas riskus un veicināja izglītojamo motivāciju aktīvi iesaistīties mācību procesā.

	Veidot kopdarbības modeļus ar profesionālās izglītības iestādēm un citām organizācijām izglītojamo karjeras vadības prasmju attīstīšanā.
	2024./2025. mācību gadā skola mērķtiecīgi īstenoja karjeras izglītības pasākumus, lai palīdzētu izglītojamajiem apzināt savas spējas, intereses un nākotnes iespējas.
Karjeras izglītības pasākumos izglītojamie piedalījās Karjeras nedēļā – 2024 un akcijā, iegūstot praktisku ieskatu profesijās un darba vidē. Mācību procesā tika integrēti uzdevumi, kas palīdz izglītojamajiem apzināt savas spējas un stiprās puses.
Profesionālo interešu izpētē izglītojamie apmeklēja ZRKAC karjeras konsultanta nodarbības “Manas spējas un profesija”, kā arī izmantoja psihologa piedāvātās interešu un personības testu metodes, lai noskaidrotu savas profesionālās intereses.
Sadarbojoties ar Jelgavas Amatu vidusskolu un Jelgavas tehnikumu, izglītojamie apmeklēja šo iestāžu meistarklases un praktiskās darbnīcas (konditoreja, metālapstrāde, šūšana, frizieris), kas palīdzēja izprast profesiju specifiku un prasības.
Vecāki tika iesaistīti audzināšanas procesā, daloties pieredzē par savām profesijām, kas ļāva izglītojamajiem plašāk izprast darba tirgus piedāvātās iespējas.
Skolā nostiprinājās sistēma, kas apvieno karjeras izglītības pasākumus, sadarbību ar profesionālās izglītības iestādēm un vecākiem, paplašinot izglītojamo iespējas apzināt savas intereses, izvērtēt nākotnes izglītības ceļus un sagatavoties darba tirgus prasībām.



6.2. Izglītības iestādes izvirzītās darba prioritātes 2025./2026. mācību gadam:

	Izvirzītās izglītības iestādes darba prioritātes
	Plānotie sasniedzamie rezultāti

	1. Pilnveidot mācību procesa diferenciāciju un individualizāciju, izmantojot digitālos rīkus un metodes, lai nodrošinātu ikviena izglītojamā spēju attīstību, savlaicīgu atbalstu un talantu izkopšanu.
	a) kvalitatīvi:
1. Pedagogi īsteno diferencētu un individualizētu mācību procesu, pielāgojot saturu, metodes un vidi izglītojamo spējām, vajadzībām un interesēm.
2. Pedagogi izmanto digitālos rīkus un metodes, lai sagatavotu diferencētus uzdevumus, sniegtu formatīvu vērtēšanu un personalizētu atgriezenisko saiti.
3. Talantīgie izglītojamie saņem padziļinātus uzdevumus un iespējas piedalīties olimpiādēs, konkursos un pētnieciskos projektos, tai skaitā digitālajās platformās.
4. Skolā darbojas savstarpējas stundu vērošanas un labās prakses apmaiņas sistēma par diferenciāciju un digitalizāciju.
5. Mācīšanās konsultanti sniedz regulāru atbalstu pedagogiem diferencēta un digitāli bagātināta mācību procesa īstenošanā.
b) kvantitatīvi:
1. Vismaz 80% pedagogu savās stundās izmanto ne mazāk kā divas diferenciācijas stratēģijas 
2. Vismaz 80% pedagogu izmanto digitālos rīkus diferenciācijas nodrošināšanai.
3. Visi pedagogi regulāri sniedz izglītojamajiem formatīvu atgriezenisko saiti.
4. Skolas pārstāvniecība pilsētas/valsts mēroga olimpiādēs un konkursos saglabāta vai palielināta.
5. Katrā metodisko jomu sanāksmē vismaz viens pedagogs iepazīstina kolēģus ar stundu vērošanā gūtajiem labās prakses piemēriem diferenciācijas un digitalizācijas jomā.
6. Visi pedagogi mācību gada laikā saņem vismaz vienu personalizētu ieteikumu vai konsultāciju no mācīšanās konsultanta.
7. Vismaz 70% izglītojamo aptaujās atzīst, ka mācību stundās viņu vajadzības tiek ņemtas vērā un digitālie rīki palīdz labāk apgūt mācību saturu. 
8. Skolas vidējais mācību sasniegumu vērtējums pieaug vismaz par +0,2 ballēm gada laikā.

	2. Veidot skolas vidi kā drošu, iekļaujošu un cieņpilnu kopienu, kurā ikviens jūtas piederīgs un novērtēts, tiek veicināta pozitīva uzvedība, attīstītas sociāli emocionālās prasmes un stiprināta atbildība par savu rīcību un lēmumiem.



	a) kvalitatīvi:
1. Skolā darbojas vienota sistēma pozitīvas uzvedības veicināšanai un uzvedības problēmu prevencijai, kas nodrošina vienotus noteikumus visiem izglītojamajiem un veicina pozitīvu sociālo prasmju apguvi.
2. Mācību stundās un audzināšanas darbā integrētie sociāli emocionālās mācīšanās elementi palīdz izglītojamajiem apgūt svarīgas prasmes.
3. Skolas mikroklimats veicina savstarpēju cieņu, drošību un atbalstu starp izglītojamajiem, pedagogiem un vecākiem.
4. Izglītojamie apzinās savas tiesības un pienākumus, uzņemas atbildību par savu rīcību un pieņemtajiem lēmumiem.
5. Izglītojamie aktīvi iesaistās skolas pašpārvaldes un klases dzīves organizēšanā, īstenojot iniciatīvas, kas uzlabo skolas vidi un attiecības.
b) kvantitatīvi:
1. Samazināts skolas iekšējās kārtības pārkāpumu skaits vismaz par 15% salīdzinājumā ar iepriekšējo mācību gadu.
2. Vismaz 90% izglītojamo un pedagogu aptaujā atzīst, ka skolā jūtas droši un saņem nepieciešamo atbalstu.
3. Vismaz 80% klašu audzinātāju mācību gada laikā īsteno vismaz divas audzināšanas stundas par cieņpilnu attiecību veidošanu, emocionālo labbūtību un atbildību.
4. Vecāki arvien aktīvāk iesaistās skolas rīkotajos pasākumos.
5. Vismaz 60 % izglītojamo norāda, ka viņiem ir iespēja piedalīties lēmumu pieņemšanā, kas skar klases vai skolas dzīvi.





7. Cita izglītības iestādes darbību raksturojoša informācija

7. 
7.1.  Informācija par lielākajiem īstenotajiem projektiem 2024./2025. mācību gadā:

	Projekta nosaukums
	Projekta īsa anotācija un rezultāti
	Projekta īstenošanas termiņš

	Projekts “Nāc, muzejā!”

	7.a klase piedalījās Latvijas Nacionālā mākslas muzeja izglītojošajā programmā bērniem un jauniešiem “Nāc, muzejā!”, kas veidota ar mērķi veicināt iekļaujošas sabiedrības attīstību, rosināt empātiju, sapratni un sadarbību. Programmas ietvaros izglītojamie no vispārējās izglītības klasēm un speciālajām programmām kopīgās nodarbībās apmeklēja Latvijas Nacionālo mākslas muzeju, Mākslas muzeju “RĪGAS BIRŽA” un Dekoratīvās mākslas un dizaina muzeju. Dalība programmā sniedza izglītojamajiem iespēju gūt nozīmīgu mākslas un kultūras pieredzi, kā arī stiprināja izpratni par vienaudžiem ar dažādām vajadzībām, sekmējot iekļaujošas vides attīstību.
	2024./2025.m.g.



7.2. Informācija par institūcijām, ar kurām noslēgti sadarbības līgumi:

	Institūcija, ar kuru noslēgts sadarbības līgums
	Sadarbības līguma mērķis 
(Izglītības programmu īstenošanai)
	Līguma termiņš

	Sadarbības līgums ar SIA EMU Skola
	Nodrošināt izglītojamo emocionālās labsajūtas vai uzvedības grūtību aptaujas un mērījumus
	



7.3. Jebkādi citi sasniegumi, galvenie secinājumi par izglītības iestādei svarīgo, specifisko:

	7.3.1. Skola turpina veidot vidi, kurā izglītojamie var attīstīt savas spējas un gūt atzinību dažādos līmeņos – no pilsētas olimpiādēm līdz valsts mēroga konkursiem. Pirmo reizi sasniegti labi rezultāti pilsētas mēroga olimpiādēs angļu valodā un matemātikā speciālo izglītības programmu izglītojamajiem, kā arī iegūta 2. vieta valsts olimpiādē matemātikā speciālās programmas izglītojamajiem.
7.3.2. Skolas ieguldījums talantīgo izglītojamo atbalstīšanā un izaugsmes iespēju nodrošināšanā ir guvis atzinību arī ārpus skolas – to apliecina novērtējums Ata Kronvalda fonda reitingā.
7.3.3. Dalība Latvijas Nacionālā mākslas muzeja programmā “Nāc, muzejā!” ir devusi nozīmīgu ieguldījumu iekļaujošas vides attīstībā, rosinot izglītojamo savstarpējo sadarbību un empātiju. 
7.3.4. Atbalsta speciālistu mērķtiecīgais darbs palīdzējis uzlabot izglītojamo pamatprasmes un sekmējis uzvedības izmaiņas. Šī sistēma rada drošu un atbalstošu vidi, kas motivē izglītojamos pilnvērtīgāk iesaistīties mācību procesā.
7.3.5. Skolas kolektīvu raksturo saliedētība un savstarpēja cieņa. Pedagogi augstu novērtē vadības atbalstu un iespēju īstenot savas idejas, kas veicina radošu un pozitīvu darba vidi. Mazākas klases dod iespēju veltīt uzmanību katram bērnam, kas īpaši svarīgi iekļaujošā izglītībā.
7.3.6. Svarīgs sasniegums ir arī skolas dalība Erasmus+ projektā, kas pavēris jaunas iespējas pedagogu profesionālajai pilnveidei un starptautiskās pieredzes apmaiņai, nostiprinot skolas virzību uz mūsdienīgu un iekļaujošu izglītības vidi.





Izglītības iestādes vadītājs
	(paraksts)

